VS000931
Datum: 1993-06-19T02:00:00.000+02:00
datum_sodbe_i_stopnje: 1999-06-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: srednje hudi primeri
odskodnina: 4000000 SIT
opombe: II Ips 591/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 15 do 20 let

Dijakinja (nato natakarica, sedaj dela v pisarni za računalnikom in ob delu študira srednjo ekonomsko šolo).

## Škodni dogodek

Poškodovana v prometni nesreči.

## Poškodba

Rahla udarnina skorje čelnotemenskega režnja leve možganske poloble, rahla desnostranska ohromitev, pretres možganov, postkomocionalni sindrom, popoškodbeni glavoboli, raztrganina na levi ličnici in levem čelnosenčničnotemenskem predelu.

## Telesne bolečine

1500000 SIT Hude 20 dni, občasne hude 60 dni, srednje hude 30 dni, občasne srednje hude 90 dni, lahke 180 dni, občasne lahke v obliki glavobolov trpi še sedaj in jih bo tudi v bodoče ob psihofizičnih naporih.

#### Hospitalizacija

5 dni; kirurška oskrba obsežne raztrganine na glavi v anesteziji z dvema dodatnima posegoma;

#### Ambulantno zdravljenje

8 kontrolnih pregledov pri nevrologu; zaradi težav postkomocionalnega sindroma je hodila k nevrologu še 5 let po nesreči.

#### Nevšečnosti med zdravljenjem

Antibiotiki in analgetiki; RTG preiskave; dodatne preiskave z elektroencefalogramom, kraniogramom in tomografijo možgan; zaradi znakov poskomocionalnega sindroma obisk pri nevrologu; zdravila proti epilepsiji. V prvem šolskem letu je bila odsotna od pouka 118 ur in v dugem šolskem letu 422 ur.

## Strah

200000 SIT Hud primarni strah ob samem trčenju in zaradi močnega krvavenja z glave takoj po njem; 3 tedne intenziven sekundarni strah za izgled obraza, nadaljnjih 6 mesecev se je intenzivnost te zaskrbljenosti manjšala.

## Zmanjšanje življenjske aktivnosti

1500000 SIT Tožničina intelektualna učinkovitost je zmanjšana zaradi blažje motnje koncentracije in zapomnjenja večjih količin svežih podatkov. Zato je morala v učenje v redni šoli vlagati večje napore, kar velja tudi za sedanji študij ob delu in težave s povečano koncentracijo pri sedanjem delu v pisarni ob računalniku ter delu, ki ga bo opravljala v bodoče kot ekonomski tehnik in ki je vezano na koncentracijo in pomnjenje. Zaradi popoškodbenih glavobolov je morala opustiti tenis in kolesarjenje, tako da se sedaj poleg službe le uči. Neprenašanje sonca, hrupa, pri gledanju televizije in večja občutljivost.

## Skaženost

800000 SIT Po obsežni raztrganinski rani na glavi je ostala brazgotina, ki je dolga, neenakomerne širine, rdeče barve in poteka preko leve ličnice, zunanjega kota levega očesa, veke, čela in se končuje v lasišču. Brazgotina je na področju ličnice vidno rdeče barve, opazna in prav pozornost vzbujajoča.

---

ZOR člen 200, 203